SUR L’AIR DE « LE LUNDI AU SOLEIL »
Ravise el’pindule,
V’là qu’i va ête six heures.
Mi, je n’veux point ête in r’tard.
Vas sortir l’carrette,
Dallons-y achteure,
Les plaches d’parkinge, alles sont rares.
Cha va ête eune bielle soirée,
Min.me s’i pleut à dic à dac.
Ch’est sûr qu’in s’ra fin bénache,
D’parler in patos, 
In est pas des biec-bos !

El’preume mardi du mos,
In s’in va au Cherque du Moulin.
A l’Médiathèque d’Auno,
MI, j’ai quer ed’parler in rouchi,
D’canter, d’viser dins no picard d’ichi.
J’attinds foque cha tout l’année,
El’preume mardi du mos.
El’preume mardi du mos,
In pourrot daller aux commissions,
Mais l’preume mardi du mos,
Au djape Lidl et ses promotions,
Et les cacoules de l’télévision.
In prind nos gampes et in va
A l’Médiathèque d’Auno.

Ti, min tiot garchon,
Té vas mette tin paletot.
Té vas v’nir avec Papy.
D’main, i-a point d’école,
Té pourras faire tes d’voirs,
Là, té vas apprinde aute cosse.
Té vas apprinde el’rouchi, 
Ch’est no byiau parlache d’ichi.
Té vas l’avoir quer,
Comme Grind-Père et Grind-Mère !

Retour au refrain

